„În ceea ce priveşte nedeplasarea domnului Chiţac în izoletă, cu siguranţă trebuie cercetate împrejurările în care nu a folosit izoleta şi dacă se va considera că a încălcat reglementările, legea se aplică oricărei persoane. Nimeni nu este mai presus de lege. Trebuie o cercetare care să fie efectuată în acest caz, care au fost motivele, condiţiile şi să se ia măsurile care se impun”, a spus Ludovic Orban, în cadrul unei videoconferinţe de presă.

Premierul a adăugat că se vor lua măsuri aspre pentru evitarea folosirii izoletei sau nerespectarea carantinei şi fals în declaraţii, precizând că au fost date deja sute de amenzi.

„Cu siguranţă vom lua măsuri severe contra celor care nu respectă regulile, măsurile, deciziile care sunt cuprinse în reglementările legale şi în deciziile care au fost luate de către Comitetul pentru Situaţii de Urgenţă şi care vor fi luate în cadrul stării de urgenţă. S-au dat sute de amenzi, s-au constituit dosare penale, a început cercetarea penală în cel puţin 40 de situaţii şi pe măsură ce apar astfel de situaţii vom solicita delcanşarea cercetării penale”, a afirmat Orban, duminică, aflat în autoizolare la Vila Lac 1.

Senatorul PNL Vergil Chiţac a fost diagnosticat cu noul virus Covid-19 şi a fost adus la spital fără izoletă, aşa cum prevede legea.